**AGENȚIA PENTRU PROTECȚIA MEDIULUI SĂLAJ**

**DECIZIA ETAPEI DE ÎNCADRARE**

**Nr. din .2024**

Ca urmare a solicitării de emitere a acordului de mediu adresate de **Univesitatea Babeș-Bolyai,** cu sediul în Cluj Napoca str. M. Kogălniceanu, nr. 1, jud. Cluj,înregistrată la APM Sălaj, cu nr. 5908/14.07.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 14.03.2024, că proiectul: ***„Restaurarea zonelor umede și a turbăriilor din Regiunea Nord-Vest - NWPEAT” Zona umedă SJ=001-Mlaștina de la Iaz***, propus a fi amplasat în extravilanul loc. Plopiș, com. Plopiș, jud. Sălaj,

***nu se supune evaluării impactului asupra mediului*** ***și***

***nu se supune evaluării adecvate.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în anexa nr. 2, la pct. 13, lit. a) - *Orice modificări sau extinderi, altele decât cele prevăzute la [pct. 24](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2023-12-17" \l "p-275167933" \t "_blank) din anexa nr. 1, ale proiectelor prevăzute în anexa [nr. 1](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2023-12-17" \l "p-275167869" \t "_blank) sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Sălajului, afişare și înregistrare anunţ la sediile Primăriei Comunei Plopiș, și precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

Proiectul presupune implementarea unor măsuri de restaurare a zonei SJ-001-Mlaștina de la Iaz în vederea optimizării statusului ecosistemelor de turbărie existente.

În acest sens, se propun o serie de activităţi / obiective, care sunt descrise din punct de vedere tehnic în cele ce urmează:

⎯ Obiectiv 1. Lucrări de montare gard de nuiele cu servicii de proiectare asociate, respectiv lucrări de montare gard de nuiele cu servicii de proiectare asociate SJ-01-Mlaștina de la Iaz: Lungimea gardului propus este de 100 m, cu amplasarea în partea nord-estică a turbăriei. Gardul va fi realizat din materiale sustenabile, respectiv din nuiele împletite și acoperiș de protecție pentru a facilita scurgerea apei. Astfel, toate materialele folosite vor fi de origine locală, inclusiv lemnul din rășinoase, curățat de coajă, carbonilizat, chertat de la caz la caz. Totodată, acest gard va avea ca scop și evitarea parțială a suprapășunatului din sectorul nord-estic al turbăriei, mai puțin intens ca în restul secțiunilor limitrofe ale turbăriei. De asemenea gardul va avea o zona de "intrare" permisivă pentru micile viețuitoare de aprox 20 cm. Se vor executa foraje de aproximativ Ø 20cm, în care se vor insera țăruși verticali cu secțiunea Ø 10cm, în jurul cărora se va face umplutură din material pietros compactat. Pe acești țăruși verticali se va începe ulterior împletirea nuielelor. Acoperișul de protecție va avea o structură cu elemente de lemn cu secțiunea Ø 6cm fixate cu două rigle cu secțiunea 2.5x10cm, lungime aproximativ 35 cm. Anvelopa de șindrilă va fi fixată pe trei pane orizontale, cu secțiunea Ø 4cm.

⎯ Obiectiv 2. Lucrări de montare gard de nuiele cu servicii de proiectare asociate, respectiv lucrări de împrejmuire cu material lemnos cu servicii de proiectare asociate SJ-001-Mlaștina de la Iaz: Lungimea gardului propus este de 298 m. Gardul va fi amplasat pe sectorul nordic, nord-vestic și sud al turbăriei. Pentru a bloca accesul ovinelor în turbărie, se propune ca împrejmuirea să se realizeze din stâlpi de lemn tratat, sustenabil și neintrusiv în arealul protejat. Astfel, toate materialele folosite vor fi de origine locală, de la nuielele împletite la lemnul din rășinoase, curățat de coajă, carbonilizat, chertat de la caz la caz. De asemenea gardul va avea o zona de "intrare" permisivă pentru micile viețuitoare de aprox 20 cm. Se vor executa foraje de aproximativ Ø 20cm, în care se vor insera țăruși verticali cu secțiunea Ø 8cm, în jurul cărora se va face umplutură din material pietros compactat. Pe acești țăruși verticali se va începe ulterior împletirea nuielelor.

⎯ Obiectiv 3. Lucrări de construcție de stăvilar din materiale sustenabile și servicii de proiectare asociate, respectiv lucrări de construcție de stăvilar din materiale sustenabile și servicii de proiectare asociate SJ-001-Mlaștina de la Iaz: Pentru restabilirea regimului hidric din perimetrul tinovului se propune blocarea canalului de drenaj și crearea unui baraj din materiale locale, sustenabile, la limita sectorului estic, pentru rehidratarea zonelor cu buget hidric deficitar. Toate materialele folosite vor fi de origine locală, inclusiv lemnul din rășinoase, curățat de coajă, carbonilizat, chertat de la caz la caz. Se vor insera țăruși verticali cu secțiunea Ø 15cm la adâncimea de aproximativ 80 după care se fixează elementele orizontale cu secțiunea Ø 15cm dispuse una peste alta. Acest lucru se realizează și în partea opusă, urmând umplutura care va fi realizată din elemente naturale din proximitate.

⎯ Obiectiv 4. Lucrări de montare foraje de hidro-observație cu servicii de proiectare incluse, respectiv lucrări de montare foraje de hidro-observație cu servicii de proiectare incluse SJ\_001-Mlaștina de la Iaz: Pentru monitorizarea calității apei, geoscanarea este recomandată în acest proiect pentru detectarea zonală a stratelor freatice și pentru a preîntâmpina ca execuția forajului să ducă la un foraj uscat, fără apă. Pentru întocmirea unui profil 3D, sunt necesare a fi executate minim 2 benzi. Ulterior geoscanării, vor fi proiectate și montate piezometrele necesare pentru fiecare locație. Apoi, pe baza echipamentelor de monitorizare a apei subterane achiziționate se vor realiza citiri periodice ale nivelului și calității apei. Se vor face foraje punctuale în care se va insera tubulatură PVC Ø 10cm, care să permită circulația apei în coloana forajului de observație.

⎯ Obiectiv 5. Lucrări de amenajare poteci cu servicii de proiectare incluse, respectiv amenajare potecă tematică cu servicii de proiectare incluse SJ-001-Mlaștina de la Iaz: Poteca tematică înconjoară întreaga turbărie, și prezintă cu o prelungire spre ochiul de apă existent. Lungimea propusă a potecii este de 498 m. Datorită existenței unor suprafețe continue fără exces de umiditate, traseul potecii va fi marcat cu indicatoare de orientare, realizate din materiale sustenabile. Pentru realizarea potecii vor fi utilizate grinzi din stejar, iar pentru dușumea/suport, dacă este cazul, molid impregnat. Toate materialele folosite vor fi de origine locală, inclusiv lemnul, curățat de coajă, carbonilizat. Se vor insera țăruși verticali cu secțiunea Ø 10cm cu rol de fixare a plăcilor potecii, care vor avea dimensiuni de aproximativ 30 x 70cm și vor fi plasate cu distanța de interax (pas) de aproximativ 60cm.

⎯ Obiectiv 6. Materiale de informare și publicitate, respectiv panou de informare asociat SJ-001- Mlaștina de la Iaz: Panoul informativ va fi amplasat în zona sud-estică a turbăriei și va fi realizat din lemn, cu două picioare de susținere, dimensiuni panou 2000 x 1000 mm, cu următoarele caracteristici:

• Panou compus din lemn lăcuit, placa PVC laminată;

• Decor autocolant printat, rezistent la intemperii, obligatoriu cu folie triplă de protecție UV;

• Fundația panoului are o adâncime de 1000 mm, cu laturile de 400x400 mm;

• Baza panoului începe de la 2000 mm de sol, pentru a evita potențiale acte de vandalism;

• Ca și conținut, panoul de informare va include date de localizare a zonei umede, elemente de identitate vizuală ale proiectului și programului, informații generale despre proiect, o prezentare a habitatelor și speciilor regăsite, beneficiile ecosistemului, cod QR cu trimitere spre pagina web a proiectului (modelul va fi pus la dispoziție modelul va fi pus la dispoziție de Promotorul de proiect, UBB-Facultatea de Geografie).

Lucrările vor fi executate doar cu scopul de restaurare a ecosistemului, vor fi utilizate soluții minim invazive, materiale naturale, intervențiile urmând a fi minime. Se vor executa foraje, în care se vor insera țăruși verticali cu secțiunea Ø 15cm pâna la adâncimea de aprox 1,00m, în jurul cărora se va face umplutură din material pietros compactat. De aceștia se vor prinde elemente orizontale cu Ø 15cm cu coliere din platbandă 50x4 – 900mm, fixată cu holșurub M8x60 mm.

Lungimea gardului de nuiele propus este de 100 m, cu amplasarea în partea nord-estică a turbăriei. Gardul va fi realizat din materiale sustenabile, respectiv din nuiele împletite și acoperiș de protecție pentru a facilita scurgerea apei. Astfel, toate materialele folosite vor fi de origine locală, inclusiv lemnul din rășinoase, curățat de coajă, carbonilizat, chertat de la caz la caz. Se vor executa foraje de aproximativ Ø 20cm, în care se vor insera țăruși verticali cu secțiunea Ø 10cm, în jurul cărora se va face umplutură din material pietros compactat. Pe acești țăruși verticali se va începe ulterior împletirea nuielelor. Acoperișul de protecție va avea o structură cu elemente de lemn cu secțiunea Ø 6cm fixate cu două rigle cu secțiunea 2.5x10cm, lungime aproximativ 35 cm. Anvelopa de șindrilă va fi fixată pe trei pane orizontale, cu secțiunea Ø 4cm. Pentru protejarea speciilor existente în interiorul turbăriei dar și pentru evitarea unor surse de poluare a corpurilor de apă existente, se impune realizarea unor împrejmuiri care să blocheze accesul ovinelor în turbărie. Lungimea gardului propus este de 298 m. Pentru a bloca accesul ovinelor în turbărie, se propune ca împrejmuirea să se realizeze din stâlpi de lemn tratat, sustenabil și neintrusiv în arealul protejat. Astfel, toate materialele folosite vor fi de origine locală, de la nuielele împletite la lemnul din rășinoase, curățat de coajă, carbonilizat, chertat de la caz la caz. Se vor executa foraje de aproximativ Ø 20cm, în care se vor insera țăruși verticali cu secțiunea Ø 8cm, în jurul cărora se va face umplutură din material pietros compactat. Pe acești țăruși verticali se va începe ulterior împletirea nuielelor Stavilarul va fi realizat din materiale de origine locală, inclusiv lemnul din rășinoase, curățat de coajă, carbonilizat, chertat de la caz la caz. Se vor insera țăruși verticali cu secțiunea Ø 15cm la adâncimea de aproximativ 80 după care se fixează elementele orizontale cu secțiunea Ø 15cm dispuse una peste alta. Acest lucru se realizează și în partea opusă, urmând umplutura care va fi realizată din elemente naturale din proximitate. Amplasarea forajelor (a celor 8 piezometre) va fi realizată astfel încât să permită circulația apei în coloana forajului de observație (se vor face foraje punctuale în care se va insera tubulatură PVC Ø 10cm). Poteca tematică va avea o lungime de 498 m, fiind realizată din grinzi din stejar, iar pentru dușumea/suport, dacă este cazul, molid impregnat. Toate materialele folosite vor fi de origine locală, inclusiv lemnul, curățat de coajă, carbonilizat. Se vor insera țăruși verticali cu secțiunea Ø 10cm cu rol de fixare a plăcilor potecii, care vor avea dimensiuni de aproximativ 30 x 70cm și vor fi plasate cu distanța de interax (pas) de aproximativ 60cm. Panoul informativ va fi amplasat în zona estică a turbăriei și va fi realizat din lemn, cu două picioare de susținere, dimensiunild panoului fiind de 2000 x 1000 mm. Fundația propusă are o adâncime de 1000 mm, cu laturile de 400x400 mm.

**b2)** ***cumularea cu alte proiecte existente şi/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei şi a biodiversităţii***: Proiectul propus pregăteşte o activitate de restaurare a ecosistemului a zonei umede SJ-001-Mlaștina

de la Iaz, acțiunile principale fiind lucrări de de montare gard de nuiele, împrejmuire cu material

lemnos, foraj de hidro-observație, construirea unui stăvilar, amenajarea unei poteci și amplasarea de materiale de informare și publicitate.

Pe perioada executării lucrărilor pentru realizarea investiţiei, resursele sunt cele uzuale necesare realizării unei astfel de amenajări. În etapa de construcție, se va folosi lemn pentru amenajarea stăvilarului. Resursele naturale vor fi achiziționate de la furnizori locali, nu se vor utiliza resurse naturale din aria naturală protejată. Suprafața ocupată de obiective este nesemnificativă, nu se ocupă suprafețe acoperite de habitate valoroase, nu se reduce rezerva solului din aria naturală protejată. Lucrările au scopul de a îmbunătăți starea de conservare a habitatelor de turbărie și a celor legate funcțional de acestea, nu vor conduce la degradarea altor tipuri de habitate

**b4)** ***cantitatea şi tipurile de deşeuri generate/gestionate:***

- vor rezulta deşeuri specifice lucrărilor de construcţii care vor fi gestionate conform OUG nr. 92/2021 privind regimul deşeurilor cu modificările ulterioare, aprobată prin Legea nr.17/2023, acestea vor fi colectate selectiv și se vor valorifica/elimina numai prin operatori economici autorizați;

**b5)** ***poluarea şi alte efecte negative:***

***a) protecția calității apelor***

*Sursele de poluanți pentru ape, locul de evacuare sau emisarul*

În prognozarea impactului pe care obiectivul propus il poate avea asupra factorului de mediu apa trebuie sa se tina cont de cele doua etape în derularea proiectului și anume etapa de executie și etapa de functionare. În perioada de executie, exista posibilitatea unor forme de poluare chimica accidentala, prin pierderi de carburanti pe sol, existand în aceste conditii și riscul infestarii freaticului. Aceasta posibilitate va fi minimizata insa prin respectarea normelor de protectie a muncii și prin intretinerea adecvata a utilajelor.

Proiectul presupune, de asemenea, construirea unui stavilar cu scopul de a stopa drenajului apei și construirea unui baraj, prin urmare, poate induce unele modificări la nivelul componentei hidrice.

*Stațiile și instalațiile de epurare sau de preepurare a apelor uzate prevăzute* Nu este cazul.

*Măsuri de prevenire/reducere a impactului:*

În vederea prevenirii și reducerii impactului asupra factorului de mediu apă trebuie luate o serie de măsuri în perioada de realizare a investiţiei:

• evitarea contactului unor deşeuri rezultate (deşeuri menajere, deşeuri metalice, etc) cu solul sau direct cu elemente ale componentei hidrice;

• atenție sporită privind activitățile care ar putea afecta funcțiile ecosistemului de (depozitare de deșeuri). Avand în vedere ca proiectul presupune nu propune schimbări majore care ar putea afecta calitatea apei, se consideră că impactul asupra factorului de mediu apa va fi nesemnificativ. Va fi solicitat avizul de gospodărire al apei, pentru lucrările care ar putea avea impact asupra corpurilor de apă, așa cum s-a solicitat prin Certificatul de Urbanism.

***b) protecția aerului***

*Sursele de poluanți pentru aer, poluanți, inclusiv surse de mirosuri*

În proximitate nu exista obiective industriale care s-ar putea constitui în surse importante de poluare a aerului. Nu au fost identificate surse potentiale de impact asupra factorului de mediu aer pe care implementarea și functionarea proiectului le-ar putea implica.

*Instalațiile pentru reținerea și dispersia poluanților în atmosferă* Nu este cazul.

*Măsuri de prevenire/reducere a impactului:*

În perioada de realizare a investiţiei se vor lua următoarele măsuri preventive :

• amenajarea de platforme speciale pentru depozitarea materialelor, a utilajelor și deseurilor;

• utilizarea unor utilaje și echipamente în stare optimă de funcționare.

În perioada de funcționare nu se impun măsuri de prevenire/reducere a impactului asupra aerului. Avand în vedere cele prezentate și în conditiile în care proiectul nu prevede dezvoltarea unor obiective industriale care ar putea contribui la poluarea aerului, se considera ca impactul asupra calitatii aerului va fi nesemnificativ.

***c) protecția împotriva zgomotului și vibrațiilor***

*Sursele de zgomot şi de vibraţii:*

Procesele tehnologice de executie a lucrărilor implica folosirea unor grupuri de utilaje cu functii specifice, care pot reprezinta surse de zgomot. În ceea ce priveste prognozarea impactului acustic asupra receptorilor sensibili, avand în vedere ca lucrarile se vor efectua intr-o zonă agricolă, nu se poate aduce în discutie un impact asupra populatiei datorat zgomotului de santier.

*Amenajările și dotările pentru protecţia împotriva zgomotului și vibraţiilor:*

În etapa de implementare a proiectului propus, având în vedere că lucrările se efectuează în spațiu deschis, nu s-au prevăzut amenajări și dotări speciale pentru protecţia împotriva zgomotului și vibraţiilor.

În perioada de funcţionare nu este cazul de amenajări împotriva zgomotului şi vibraţiilor. Se estimează un nivel de zgomot mut sub limita prevăzută de normativele în vigoare.

*Principalele măsuri de prevenire/reducere a zgomotului și vibraţiilor* în perioada de realizare și funcționare a proiectului propus sunt: − nederularea lucrarilor de amenajare pe timpul noptii.

***d) protecția împotriva radiațiilor***

*Sursele de radiaţii:*

În cadrul proiectului nu se folosesc materii şi materiale ce produc radiaţii. De asemenea nu se vor depozita sau manipula produse care să genereze instantaneu radiaţii sau care să aibă impact negativ asupra omului sau mediului înconjurător.

*Amenajările și dotările pentru protecţia împotriva radiaţiilor:*

Realizarea şi funcţionarea proiectului nu va implica utilizarea de surse de radiaţii.

***e) protecția solului și a subsolului***

*Sursele de poluanţi pentru sol, subsol și ape freatice:*

Urmatoarele forme de impact asupra solului și subsolului au fost estimate în perioada de executie și funcționare a obiectivelor proiectului:

− poluarea solului prin pierderi accidentale de produse petroliere de la utilajele de constructie;

− poluarea solului prin depozitarea necorespunzatoare a unor materii prime sau deseuri.

*Lucrările și dotările pentru protecţia solului și a subsolului*: Nu este cazul.

*Măsuri de prevenire/reducere a impactului:*

− depozitele temporare de materiale de construcţie vor fi amplasate în locuri special amenajate pentru a evita poluările accidentale ale solului;

− protejarea solului și subsolului în perioada de execuţie este sarcina titularului care trebuie să respecte măsurile propuse;

− respectarea limitelor amplasamentului;

− colectarea selectivă a deşeurilor rezultate (deşeuri de construcţii şi deşeuri menajere) şi depozitarea temporară în spaţii special amenajate până la valorificarea lor prin societăţi autorizate; − materialele ce vor fi utilizate în cadrul lucrărilor nu prezintă risc major de poluare pentru sol.

− în faza de funcţionare, protecţia solului şi a subsolului se va realiza în primul rând printr-o gestiune corespunzătoare a deșeurilor.

***f) protecția ecosistemelor terestre și acvatice***

*Identificarea arealelor sensibile ce pot fi afectate de proiect:*

Aceste aspecte sunt tratate în detaliu în cadrul capitolului 13.

*Forme de impact*: Nu sunt estimate forme de impact asupra componentei biotice dacă se vor respecta limitele amplasamentului.

*Lucrările, dotările și măsurile pentru protecţia biodiversităţii, monumentelor naturii și ariilor protejate:* Nu este cazul.

*Măsuri de prevenire/reducere a impactului*:

− limitarea poluării fonice;

− precauţia în ceea ce priveşte desfăşurarea de activităţi cu potenţial poluant fizic sau chimic;

− precauţia în ceea ce priveşte desfăşurarea de activităţi ce pot fi sursa unor incendii necontrolate. − interzicerea plantării cu specii alohtone și/sau cu potențial invaziv;

− management eficient al deșeurilor.

***g) protecția așezărilor umane și a altor obiective de interes public Identificarea obiectivelor de interes public, distanța față de așezările umane, respectiv față de monumente istorice și de arhitectură, alte zone asupra cărora există instituit un regim de restricție, zone de interes tradițional și altele***

Lucrările ce se vor executa nu prezintă nici un fel de elemente funcţionale sau de altă natură care ar putea prejudicia obiective de interes public.

*Surse de impact:* Avand în vedere ca lucrarile se deruleaza în afara zonei locuite, se estimeaza ca disconfortul pe care activitatea de santier l-ar putea genera asupra populatiei va fi minim.

*Lucrările, dotările și măsurile pentru protecţia aşezărilor umane şi a obiectivelor protejate şi/sau de interes public*: Nu este cazul.

*Măsuri de prevenire/reducere a impactului*

În perioada de execuţie și funcționare a proiectului pentru a nu fi produse perturbări ale aşezărilor umane și ale altor obiective de interes public este necesar ca lucrările să se efectueze astfel încât să nu fie afectată populaţia din zonă.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** riscul de producere a accidentelor care ar putea afecta mediul este redus dacă se respectă normele de lucru;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** .

Disconfortul polulaţiei pe perioada de execuţie a lucrărilor este temporar şi va fi redus prin măsurile de diminuare menţionate. Investiţia va duce la creşterea nivelului de confort al locuitorilor.

Se vor lua toate măsurile necesare să fie respectate toate prevederile legilor în vigoare pe timpul execuției lucrărilor de realizare a investiţiei.Se vor respecta în totalitate lucrările necesare organizării de șantier, conform proiectului şi se vor desfăşura doar pe amplasamentul destinat acestuia.

La terminarea execuţiei lucrărilor, terenul se va readuce la starea iniţială şi se va semăna iarbă.

**c) Amplasarea proiectului:**

**c1)** ***utilizarea actuală şi aprobată a terenurilor:*** conform certificatului de urbanism nr. 17 din 07.11.2022 emis de Comuna Plopiș, terenul este situat în intravilanul loc. Iaz, com. Plopiș.

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** nu este cazul;

**c3) *capacitatea de absorbţie a mediului natural, acordându-se o atenţie specială următoarelor zone:***

* *zone umede, zone riverane, guri ale râurilor*: prin proiect se propun măsuri de restaurare a zonei umede SJ-001-Mlaștina de la Iaz în vederea optimizării statusului ecosistemelor zonelor umede și de turbărie existente. Scopul definitiv al proiectului propus este conservarea biodiversității a zonei umede, încurajând, totodată, dezvoltarea turismului.;
* *zonele montane şi forestiere*: lucrările prevăzute prin proiect se vor desfăsura în zona drumurilor;
* *arii naturale protejate de interes naţional, comunitar, internaţional*: nu se află în astfel de zone;
* *zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică*: amplasamentul în cauză se suprapune cu ariile naturale protejate RONTPA 0708 Mlaștina de la Iaz și ROSAC 0322 Muntele Șes.
* *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri*: nu este cazul;
* *zonele cu o densitate mare a populaţiei*: nu este cazul.

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - va fi pozitivă, va conduce la creşterea confortului şi realizarea cadrului igienico-sanitar pentru populaţie şi dezvoltarea reţelelor de utilităţi,

d3) natura transfrontalieră a impactului: - nu este cazul;

d4) intensitatea şi complexitatea impactului: - impact redus pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali

d7) cumularea impactului cu impactul altor proiecte existente şi/sau aprobate: în zonă amplasamentului propus nu se desfăşoară alte proiecte;

d8) posibilitatea de reducere efectivă a impactului: respectarea legislației în vigoare și condițiile din respectiva Decizie etapei de încadrare.

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

a) proiectul intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, având în vedere faptul că amplasamentul proiectului este situat în ariile naturale protejate RONTPA 0708 Mlaștina de la Iaz și ROSAC 0322 Muntele Șes.

b) din analiza listei de control pentru etapa de încadrare nu rezultă un impact semnificativ asupra sitului al proiectului propus.

c) S-a obtinut aviz nr. 3 ST SJ din 29.03.2024, eliberat de Agentia Naționala pentru Arii Naturale protejate serviciul teritorial Sălaj, înregistrat la APM Sălaj cu nr. 2578/02.04.2024, aviz ce face parte integranta din prezenta decizie .

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **nu** **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare, conform adresă nr. 10038/01.09.2023, emisă de ABA Crișuri, înregistrată la APM Sălaj cu nr. 1890/11.03.2024.;

***Caracteristicile proiectului şi/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021 privind regimul deşeurilor cu modificările ulterioare, aprobată prin Legea nr.17/2023.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Șef Serviciu CFM,

Radu Hideg

Întocmit,

ing. Anca Horotan